**דברים פרק יא פסוק כו ראה** אנכי נתן לפניכם היום ברכה וקללה: **אבן עזרא** ראה - לכל אחד ידבר:

**משנה סנהדרין פרק ד משנה ה** לפיכך נברא אדם יחידי ללמדך שכל המאבד נפש אחד מישראל מעלה עליו הכתוב כאילו איבד עולם מלא וכל המקיים נפש אחת מישראל מעלה עליו הכתוב כאילו קיים עולם מלא ומפני שלום הבריות שלא יאמר אדם לחבירו אבא גדול מאביך ושלא יהו מינין אומרים הרבה רשויות בשמים ולהגיד גדולתו של הקדוש ברוך הוא שאדם טובע כמה מטבעות בחותם אחד וכולן דומין זה לזה ומלך מלכי המלכים הקדוש ברוך הוא טבע כל אדם בחותמו של אדם הראשון ואין אחד מהן דומה לחבירו **לפיכך כל אחד ואחד חייב לומר בשבילי נברא העולם**

**דברים פרק כו (ג)** ובאת אל הכהן אשר יהיה בימים ההם ואמרת אליו הגדתי היום ליקוק אלהיך כי באתי אל הארץ אשר נשבע יקוק לאבתינו לתת לנו: **רש"י** ואמרת אליו - שאינך כפוי טובה:

**תענית דף כה עמוד א** רבי אלעזר בן פדת דחיקא ליה מילתא טובא. עבד מלתא ולא הוה ליה מידי למטעם, שקל ברא דתומא ושדייה בפומיה, חלש לביה ונים. אזול רבנן לשיולי ביה, חזיוהו דקא בכי וחייך, ונפק צוציתא דנורא מאפותיה. כי אתער אמרו ליה: מאי טעמא קבכית וחייכת? - אמר להו: דהוה יתיב עמי הקדוש ברוך הוא, ואמרי ליה: עד מתי אצטער בהאי עלמא? ואמר לי: אלעזר בני, ניחא לך דאפכיה לעלמא מרישא? אפשר דמתילדת בשעתא דמזוני.

**ספורנו דברים פרק יא פסוק כו** ראה. הביטה וראה שלא יהיה ענינך על אופן בינוני כמו שהוא המנהג בשאר האומות. כי אמנם אנכי נותן לפניכם היום ברכה וקללה והם שני הקצוות כי הברכה היא הצלחה יותר מן המספיק על צד היותר טוב. והקללה היא מארה מחסרת שלא יושג המספיק ושניהם לפניכם להשיג כפי מה שתבחרו:

**אור החיים דברים פרק יא פסוק כו** עוד ירצה במאמר ראה אנכי על דרך אומרם ז"ל (רמב"ם הל' תשובה פ"ה) יכול אדם לעשות עצמו כמשה רבינו, והוא מה שהעירם כי אליו יראו להדמות אליו כל הבא ליקרב לעבודת הקודש עבודת ה' ולא יעריכו עצמן עם מה שלמטה מהם ויהיו בעיני עצמן כי כביר מצאה ידם, ואמר לשון יחיד אולי שלא אמר רמז זה אלא ליחידי עם אשר יכינו עצמן להשגה עליונה כי מי ומי הראוי להשיג השגה זו להיות כמשה וכנגד שאר כללות ישראל אמר נותן לפניכם:

**דברים פרק יא (כז)** את הברכה אשר תשמעו אל מצות יקוק אלהיכם אשר אנכי מצוה אתכם היום: (כח) והקללה אם לא תשמעו אל מצות יקוק אלהיכם

**דברים פרק יב (ה)** כי אם אל המקום אשר יבחר יקוק אלהיכם מכל שבטיכם לשום את שמו שם לשכנו תדרשו ובאת שמה: **רמב"ן** וטעם לשכנו תדרשו - שתלכו לו מארץ מרחקים ותשאלו אנה דרך בית השם, ותאמרו איש אל רעהו לכו ונעלה אל הר ה' אל בית אלהי יעקב (ישעיה ב ג), כלשון ציון ישאלו דרך הנה פניהם (ירמיה נ ה). ובספרי (ראה ח), תדרשו, דרוש על פי הנביא, יכול תמתין עד שיאמר לך נביא, ת"ל לשכנו תדרשו ובאת שמה, דרוש ומצא ואח"כ יאמר לך נביא, וכן אתה מוצא בדוד וכו'. ועל דרך האמת לשכנו תדרשו, לכבודו תדרשו, ובאת שמה, לראות את פני האדון ה' אלהי ישראל. וממנו אמרו חכמים "שכינה":

**דברים פרק יב (כג)** רק חזק לבלתי אכל הדם כי הדם הוא הנפש ולא תאכל הנפש עם הבשר: (כד) לא תאכלנו על הארץ תשפכנו כמים: (כה) לא תאכלנו למען ייטב לך ולבניך אחריך כי תעשה הישר בעיני יקוק:

**רמב"ן ויקרא פרק יז** בעבור שהדם הוא הנפש ואין ראוי שתאכל הנפש את הנפש

**שמות פרק טו פסוק כו** ויאמר אם שמוע תשמע לקול יקוק אלהיך והישר בעיניו תעשה והאזנת למצותיו ושמרת כל חקיו כל המחלה אשר שמתי במצרים לא אשים עליך כי אני יקוק רפאך:

**דברים פרק ו פסוק יח** ועשית הישר והטוב בעיני יקוק למען ייטב לך ובאת וירשת את הארץ הטבה אשר נשבע יקוק לאבתיך:

**דברים פרק יב (כח)** שמר ושמעת את כל הדברים האלה אשר אנכי מצוך למען ייטב לך ולבניך אחריך עד עולם כי תעשה הטוב והישר בעיני יקוק אלהיך:

**דברים פרק יג (יח) ולא** ידבק בידך מאומה מן החרם למען ישוב יקוק מחרון אפו ונתן לך רחמים ורחמך והרבך כאשר נשבע לאבתיך: (יט) כי תשמע בקול יקוק אלהיך לשמר את כל מצותיו אשר אנכי מצוך היום לעשות הישר בעיני יקוק אלהיך:

**דברים פרק יב (כח)** שמר ושמעת את כל הדברים האלה אשר אנכי מצוך למען ייטב לך ולבניך אחריך עד עולם כי תעשה הטוב והישר בעיני יקוק אלהיך: **רש"י** שמור - זו משנה שאתה צריך לשמרה בבטנך שלא תשכח…

**תהלים פרק מ (ט)** לעשות רצונך אלהי חפצתי ותורתך בתוך מעי:

**דברים פרק יב (ל)** השמר לך פן תנקש אחריהם אחרי השמדם מפניך ופן תדרש לאלהיהם לאמר איכה יעבדו הגוים האלה את אלהיהם ואעשה כן גם אני: (לא) לא תעשה כן ליקוק אלהיך כי כל תועבת יקוק אשר שנא עשו לאלהיהם כי גם את בניהם ואת בנתיהם ישרפו באש לאלהיהם:

**רש"י** איכה יעבדו - לפי שלא ענש על עבודת אלילים אלא על זבוח וקטור ונסוך והשתחואה, כמו שכתוב (שמות כב, יט) בלתי לה' לבדו, דברים הנעשים לגבוה בא ולמדך כאן, שאם דרכה של עבודה זרה לעבדה בדבר אחר, כגון פוער לפעור, וזורק אבן למרקוליס, זו היא עבודתה וחייב. אבל זבוח וקטור ונסוך והשתחואה, אפילו שלא כדרכה חייב: